Diari Oficial de la Generalitat Valenciana


Sumari del DOGV 8017, del 07-04-2017 (2017/2935)

ACORD de 31 de març de 2017, del Consell, de declaració d'ocupació urgent dels béns i drets subjectes a expedient d'expropiació forçosa de l'Ajuntament de Benissa per a la millora de la seguretat vial a la CV-745.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8017

Data del DOGV
:   07-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2935


Data del document
:   31-03-2017

Organisme emissor
:   Presidència de la Generalitat

Tipus de document
:   Acord

ACORD de 31 de març de 2017, del Consell, de declaració d'ocupació urgent dels béns i drets subjectes a expedient d'expropiació forçosa de l'Ajuntament de Benissa per a la millora de la seguretat vial a la CV-745. [2017/2935]  
Antecedents de fet  
Primer. Per Decret d'Alcaldia Presidència de l'Ajuntament de Benissa número 2016-1120, de 12 d'agost de 2016, es va aprovar el projecte complementari al projecte de millora de la seguretat viària en la carretera CV-745 des del PK 7+096 fins al 7+434 en el terme municipal de Benissa, i es va acordar sotmetre'l a informació pública per un termini d'un mes.  
  
Segon. Es va formalitzar l'acta de replantejament del projecte de l'obra, amb data 23 d'agost de 2016, en la qual es va comprovar la realitat geomètrica de les obres, disponibilitat dels terrenys per a la seua normal execució i supòsits bàsics del projecte necessaris, quant a la contractació i adequació a les ordenances municipals o normes urbanístiques.  
  
Tercer. La relació concreta i individualitzada de béns i drets objecte d'expropiació es va aprovar inicialment per acord del Ple de l'Ajuntament en la sessió extraordinària i urgent de 25 de novembre de 2016 i va ser sotmesa a informació pública durant el termini reglamentari mitjançant l'anunci publicat en el Butlletí Oficial de la Província número 234, de 7 de desembre de 2016, i s'ha exposat, a més, en el tauler d'anuncis de l'Ajuntament de Benissa i s'ha dut a terme la notificació a totes les persones interessades.  
No s'han formulat al·legacions per part dels propietaris dels béns i drets afectats, per la qual cosa es considera aprovada definitivament la relació de béns i drets afectats per l'expedient expropiatori, segons l'acord plenari de l'Ajuntament de Benissa de 7 de febrer de 2017.  
  
  
Quart. La sol·licitud d'urgent ocupació de béns i drets afectats per l'expropiació es va formular en l'acord del ple de l'Ajuntament en sessió extraordinària i urgent de 25 de novembre de 2016 i, complementàriament, en l'acord del ple de l'Ajuntament en la sessió de 7 de febrer de 2017, fonamentada en raons de seguretat viària, d'acord amb l'informe tècnic aportat i que, resumidament, són:  
  
La precarietat de les condicions de seguretat viària del tram de carretera, amb una intensitat de trànsit important, unida al fet de ser l'únic accés d'un institut d'ensenyança secundària i una àrea esportiva, ha generat una situació de risc important especialment a les hores d'entrada i d'eixida dels centres d'ensenyança i a les hores d'accés a la zona esportiva, on apareixen gran quantitat de transeünts, vehicles que aparquen de forma indiscriminada, sense voreres o llocs adaptats per a l'aparcament. D'altra banda, es remarca la mancança d'enllumenat públic i evacuació de pluvials o que no hi ha voreres d'emergència que permeten apartar-se als vehicles en cas de necessitat. Per tant, és necessari corregir i solucionar de forma urgent aquesta situació de risc per la baixa o nul·la seguretat viària, per a evitar desgràcies personals.  
  
Cinquè. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic esmentat, i en l'expedient administratiu consta, a més, la retenció de crèdit d'acord amb el que estableix l'article 52 de la Llei d'expropiació forçosa.  
  
Sisé. Queda acreditat que s'ha comunicat la sol·licitud de declaració de la urgent ocupació als interessats els béns dels quals puguen resultar afectats per l'esmentada declaració.  
  
Fonaments de dret  
I. L'Ajuntament de Benissa té capacitat jurídica per a acordar l'expropiació dels béns afectats a un fi d'utilitat pública o interès social, d'acord amb l'article 2.1 de la Llei d'expropiació forçosa, en relació amb l'article 4 de la Llei 7/1985, de 2 d'abril.  
II. L'article 94 del text refós de les disposicions legals vigents en matèria de règim local, aprovat per Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en aquests compresos als efectes de l'expropiació forçosa».  
  
III. L'article 52 de la Llei d'expropiació forçosa i concordants del Reglament preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'estableixen en aquest.  
  
IV. La declaració d'urgent ocupació, que, segons l'article 56 del Reglament d'expropiació forçosa, ha d'estar degudament motivada, està justificada en el quart antecedent de fet.  
  
V. La competència per a formular la declaració esmentada correspon al Consell d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final 2a de la Llei del Consell.  
  
VI. L'Acord en què es declare la urgent ocupació dels béns afectats s'haurà de publicar en el Diari Oficial de la Generalitat Valenciana als efectes de l'article 56.2 del Reglament d'expropiació forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions només als efectes d'esmenar possibles errors que s'hagen produït en fer la relació dels béns afectats per la urgent ocupació.  
En aquest expedient s'han complert totes les prescripcions legals contingudes en les disposicions abans citades i s'ha tramitat el procediment d'acord amb la legislació vigent en la matèria.  
Per tot això, considerant les facultats conferides pel Reial decret 3318/1983, de 25 d'agost, sobre la base dels articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, el president de la Generalitat, d'acord amb les competències que té en matèria d'administració local, segons disposa l'article 1 del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, i a proposta del president de la Generalitat, el Consell, en la sessió de 31 de març de 2017,  
  
  
ACORDA  
  
Declarar la urgent ocupació dels béns i drets que a continuació s'indiquen, afectats per l'expedient expropiatori instruït per l'Ajuntament de Benissa (Alacant), per a l'execució del projecte complementari al projecte de millora de la seguretat viària en la carretera CV-745 des del PK 7+096 fins al 7+434 al terme municipal de Benissa.  
  
Relació de béns afectats  
Referència cadastral: 2080755KX3703R4984ZF  
Terme municipal: Benissa  
Propietaris:  
Dolores María Ginestar Tur  
Francisco Camáñez Crespo  
Francisco Antonio Camáñez Ginestar  
María Pascuala Camáñez Ginestar  
Daniel Camáñez Ginestar  
Superfície afectada: 856 m².  
  
Contra aquest acord, que posa fi a la via administrativa, les persones interessades per ser titulars de béns i drets en el procediment d'expropiació forçosa, podran interposar els recursos següents:  
1. Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del mateix òrgan que ha dictat l'acte, en el termini d'un mes, comptat des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no es podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptadors des de l'endemà de la notificació o publicació, si és el cas, del present acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque aquest acord, tenint en compte que això no incideix en la seua executivitat, ni interromp els terminis amb vista a la seua fermesa, en no ser substitutiu del règim de recursos en via administrativa.  
Tot això sense perjuí que les persones interessades puguen interposar qualsevol altra via que estimen oportuna.  
  
València, 31 de març de 2017  
  
La consellera secretària,  
MÓNICA OLTRA JARQUE